Ezrom Legae ( 1938–1999 ) alikuwa mchongaji na mchoraji wa nchini Afrika Kusini. Alizaliwa huko Vrededorp, Johannesburg, Legae alisoma katika kituo cha sanaa cha Polly Street mnamo 1959; kuanzia mwaka 1960 hadi 1964 alisoma katika kituo cha sanaa cha Jubilee Art Center na alifanya kazi na Cecil Skotnes na Sydney Khumalo . Mnamo 1965 alikua mwalimu, na baadaye akawa mkurugenzi mwenza wa Jubilee Art Center. Mwaka 1970 alipata ufadhili wa masomo uliomwezesha kusafiri hadi Ulaya na Marekani ; kati ya miaka ya 1972 na 1974 alikuwa mkurugenzi wa Mradi wa African Music and Drama Association Art Project. Legae alifanya kazi kwa muda wote kama msanii, aliishi Soweto na familia yake hadi kifo chake. Wasifu kwenye Jumba la Makumbusho ya Kitaifa ya Sanaa ya Kiafrika Historia ya Afrika Kusini Mtandaoni